cyanic-selkie/wikianc huggingface dataset:
ฟุตบอลทีมชาติปารากวัย
ฟุตบอลทีมชาติปารากวัย (Selección de fútbol de Paraguay) เป็นทีมฟุตบอลชายตัวแทนของประเทศปารากวัย อยู่ภายใต้การดูแลของสมาคมฟุตบอลปารากวัย (Asociación Paraguaya de Fútbol) และเป็นสมาชิกของคอนเมบอล ปารากวัยผ่านเข้าไปเล่นในฟุตบอลโลกรอบสุดท้ายถึง 8 ครั้ง (1930, 1950, 1958, 1986, 1998, 2002, 2006 และ 2010) โดยผลงานที่ดีที่สุดเกิดขึ้นในปี 2010 ที่พวกเขาผ่านเข้าถึงรอบก่อนรองชนะเลิศได้ ปารากวัยเข้าร่วมแข่งโกปาอาเมริกาเป็นประจำโดยเคยชนะเลิศรายการนี้มาแล้วสองสมัยในปี 1953 และ 1979) อันดับโลกฟีฟ่าที่ดีที่สุดของปารากวัยคืออันดับที่ 8 ในเดือนมีนาคม ค.ศ. 2001 และอันดับที่แย่ที่สุดคืออันดับที่ 103 ในเดือนพฤษภาคม ค.ศ. 1995 พวกเขาเคยได้รับรางวัลอันดับที่สองของทีมชาติที่มีอันดับโลกฟีฟ่าขยับขึ้นมากที่สุดในปี 1996
ช่วงเวลาที่ประสบความสำเร็จมากที่สุดของทีมชาติเกิดขึ้นภายใต้การคุมทีมของหัวหน้าผู้ฝึกสอนชาวอาร์เจนตินา เกราร์โด มาร์ติโน ผู้ได้รับรางวัลผู้ฝึกสอนยอดเยี่ยมแห่งอเมริกาใต้ในปี 2007 และพาปารากวัยเข้าถึงรอบก่อนรองชนะเลิศในฟุตบอลโลกได้เป็นครั้งแรกในปี 2010 นอกจากนี้ ยังพาปารากวัยเข้าชิงชนะเลิศโกปาอาเมริกา 2011 แม้ว่าสุดท้ายจะจบด้วยการเป็นรองแชมป์ก็ตาม ในประวัติการเล่นฟุตบอลโลกของปารากวัย มีเพียงการ์ลอส กามาร์ราและโฆเซ ลุยส์ ชิยาเบร์ตที่ติดทีมออลสตาร์ฟุตบอลโลก โดยเกิดขึ้นในปี 1998 เปาโล ดา ซิลบาครองสถิติลงเล่นให้กับทีมชาติมากที่สุดที่ 148 นัด ในขณะที่โรเก ซันตา ครูซเป็นผู้ทำประตูให้ทีมชาติสูงสุดตลอดกาลที่ 32 ประตู เดนิส คานิซาเป็นผู้เล่นเพียงคนเดียวที่ลงเล่นให้กับทีมชาติปารากวัยในฟุตบอลโลกถึงสี่ครั้ง (1998, 2002, 2006, 2010)
ฟุตบอลโลก 1998
ปารากวัยผ่านเข้าไปเล่นในรอบสุดท้ายของฟุตบอลโลก 1998 ด้วยการจบอันดับที่สองและมีคะแนนน้อยกว่าอาร์เจนตินาเพียงคะแนนเดียว
ปารากวัยภายใต้การคุมทีมของผู้ฝึกสอนชาวบราซิลอย่าง Paulo César Carpegiani ผ่านเข้ารอบสุดท้ายฟุตบอลโลกเป็นครั้งแรกนับตั้งแต่ ค.ศ. 1986 โดยทีมชุดนั้นประกอบด้วยผู้เล่นที่มีประสบการณ์สูงหลายคน ปารากวัยถูกจับสลากอยู่ในกลุ่มดีร่วมกับบัลแกเรีย, ไนจีเรีย และสเปน
ปารากวัยเริ่มต้นการเสมอกับปารากวัยและสเปน 0–0 ทั้งสองนัด ก่อนที่ในนัดสุดท้ายของกลุ่ม พวกเขาจะต้องพบกับไนจีเรีย ทีมที่การันตีผ่านเข้ารอบถัดไปหลังจากที่ชนะในสองนัดแรก สุดท้ายแล้ว ปารากวัยเอาชนะไปได้ 3–1 ผ่านเข้าสู่รอบถัดไปด้วยการเป็นอันดับที่สองของกลุ่ม
ปารากวัยต้องพบกับฝรั่งเศสในรอบ 16 ทีมสุดท้ายเมื่อวันที่ 28 มิถุนายน พวกเขายื้อเสมอแบบไร้ประตูกับฝรั่งเศสที่ไม่มีซีเนดีน ซีดานได้ในเวลา 90 นาที ก่อนที่ในช่วงต่อเวลาพิเศษ นาทีที่ 114 ปารากวัยจะต้องตกรอบด้วยประตูชัยที่เป็นโกลเดนโกลของโลร็องต์ บล็องก์ กองหลัง การ์ลอส กามาร์รา และผู้รักษาประตูและกัปตัน โฆเซ ลุยส์ ชิลาเบร์ต ถูกเลือกติดทีมออลสตาร์ในฟุตบอลโลกครั้งนั้น
โกปาอาเมริกา 1999 และ 2001
ปารากวัยเป็นเจ้าภาพจัดการแข่งขันโกปาอาเมริกา 1999 ซึ่งจัดขึ้นในสี่เมืองทั่วประเทศ หัวหน้าผู้ฝึกสอนทีมชาติ Ever Hugo Almeida ได้เลือกผู้เล่นที่มีประสบการณ์ ซึ่งส่วนใหญ่เป็นผู้เล่นจากชุดลุยศึกฟุตบอลโลก 1998 ปารากวัยอยู่ในกลุ่มเดียวกับโบลิเวีย, ญี่ปุ่น และเปรู พวกเขาประเดิมสนามด้วยการเสมอกับโบลิเวีย 0–0 ต่อมาในวันที่ 2 กรกฎาคม พวกเขาถล่มเอาชนะญี่ปุ่นไปได้ 4–0 ก่อนที่ในนัดสุดท้ายของกลุ่ม จะเฉือนเอาชนะเปรูไปได้ 1–0 ปารากวัยผ่านเข้าสู่รอบก่อนรองชนะเลิศด้วยการเป็นจ่าฝูงที่มี 7 คะแนน ปารากวัยเสมอกับอุรุกวัยในรอบก่อนรองชนะเลิศ ทำให้ต้องตัดสินด้วยการยิงลูกโทษ ซึ่งอุรุกวัยเอาชนะไปได้ 5–3 หลังจบการแข่งขัน กองหน้า โรเก ซันตา ครูซ ได้รับรางวัลนักฟุตบอลปารากวัยยอดเยี่ยมแห่งปี
ในโกปาอาเมริกา 2001 หัวหน้าผู้ฝึกสอน Sergio Markarián เลือกชุดผู้เล่นที่ลงเล่นในประเทศเป็นส่วนใหญ่ พวกเขาถูกจับสลากอยู่ในกลุ่มเดียวกับเปรู, เม็กซิโก และบราซิล ปารากวัยประเดิมสนามด้วยการเสมอกับเปรู 3–3 ต่อมาพวกเขาเสมอกับเม็กซิโก 0–0 ในนัดที่สอง ก่อนที่จะแพ้บราซิล 3–1 ในนัดสุดท้าย ทำให้ปารากวัยตกรอบแบ่งกลุ่มด้วยการมีเพียงสองคะแนน
ฟุตบอลโลก 2002
นัดถัดมา ปารากวัยบุกแพ้เอกวาดอร์ 2–1 ก่อนที่จะกลับมาเปิดบ้านเอาชนะชิลี 1–0, บุกแพ้บราซิล 2–0 และเปิดบ้านเอาชนะโบลิเวีย 5–1 หนึ่งเดือนถัดมา ปารากวัยยันเสมอกับอาร์เจนตินา 2–2 ทำให้ยังคงรักษาอันดับที่สองของตารางได้ อย่างไรก็ตาม ความพ่ายแพ้ต่อเวเนซุเอลา 3–1 และโคลอมเบีย 4–0 ทำให้หลังจบนัดที่ 18 ปารากวัยตกลงมาอยู่อันดับที่ 4 มี 30 คะแนน แต่ก็ยังเพียงพอในการเข้ารอบสุดท้ายของฟุตบอลโลก
ปารากวัยเข้าร่วมแข่งขันฟุตบอลโลก 2002 ผู้เล่นส่วนใหญ่มาจากชุดลุยศึกฟุตบอลโลกเมื่อสี่ปีที่แล้ว โดยโฆเซ ลุยส์ ชิลาเบร์ตทำหน้าที่เป็นกัปตันทีมชาติประจำทัวร์นาเมนต์ อย่างไรก็ตาม การเข้ารับตำแหน่งผู้ฝึกสอนของเชซาเร มัลดีนีในเดือนมกราคม ค.ศ. 2002 ทำให้เกิดเสียงวิพากย์วิจารณ์กรณีที่ไม่เลือกผู้ฝึกสอนในประเทศมาทำหน้าที่ (ส่งผลให้สหภาพผู้จัดการทีมพยายามปลดเขาออกจากตำแหน่งด้วยเหตุผลด้านการย้ายถิ่นฐานที่ไม่ถูกต้อง แต่ความพยายามครั้งนี้ไม่สำเร็จ)
ปารากวัยถูกจับสลากให้อยู่ในกลุ่มบีร่วมกับสเปน, แอฟริกาใต้ และสโลวีเนีย พวกเขาประเดิมสนามด้วยการเสมอกับแอฟริกาใต้ 2–2 เมื่อวันที่ 2 มิถุนายน ต่อมา พวกเขาพ่ายแพ้ต่อสเปน 3–1 ในวันที่ 7 มิถุนายน และในนัดสุดท้ายของกลุ่ม พวกเขาเอาชนะสโลวีเนียไปได้ 3–1 แม้ว่าปารากวัยและแอฟริกาใต้จะมีสี่คะแนนเท่ากัน แต่ปารากวัยได้ผ่านเข้ารอบด้วยผลต่างประตูได้เสียที่ดีกว่า ในรอบ 16 ทีมสุดท้าย ปารากวัยต้องพบกับเยอรมนี โดยเยอรมนีทำผลงานได้ดีกว่าตลอดทั้งเกมและได้ประตูชัยในนาทีที่ 88 ทำให้ปารากวัยสิ้นสุดเส้นทางในทัวร์นาเมนต์นี้แต่เพียงเท่านี้
โกปาอาเมริกา 2004
ผู้ฝึกสอน การ์ลอส ฆารา ซากิเอร์ ได้เรียกผู้เล่นดาวรุ่งหลายคนจากสโมสรในปริเมราดิบิซิออนปารากวายาติดทีมชาติเพื่อลุยศึกโกปาอาเมริกา 2004 ปารากวัยอยู่ในกลุ่มซี ร่วมสายกับบราซิล, คอสตาริกา และชิลี พวกเขาประเดิมนัดแรกด้วยการชนะคอสตาริกา 1–0 โดยได้ประตูชัยจากลูกโทษ นัดถัดมา พวกเขาเสมอกับชิลี 1–1 ก่อนที่ในนัดสุดท้าย พวกเขาจะเอาชนะบราซิลอย่างเหนือความคาดหมายไปได้ 2–1 ทำให้ปารากวัยจบอันดับที่หนึ่งของกลุ่ม มี 7 คะแนนและไม่แพ้ใคร อย่างไรก็ตาม ในรอบก่อนรองชนะเลิศ ปารากวัยพ่ายแพ้ต่ออุรุกวัย 3–1 ทำให้สิ้นสุดเส้นทางในทัวร์นาเมนต์เพียงเท่านี้
ฟุตบอลโลก 2006
ปารากวัยเริ่มต้นการแข่งขันฟุตบอลโลก 2006 รอบคัดเลือกด้วยการชนะ 3 จาก 4 นัดแรกใน ค.ศ. 2003 โดยหลังจากที่พวกเขาแพ้เปรู 4–1 พวกเขาสามารถเอาชนะอุรุกวัย (4–1) และชิลี (1–0) ทำให้ทีมขึ้นอันดับที่หนึ่งของตารางคะแนน ต่อมาใน ค.ศ. 2004 ปารากวัยเสมอกับบราซิล 0–0, แพ้โบลิเวีย 2–1, ชนะเวเนซุเอลา 1–0 (เป็นชัยชนะเพียงนัดเดียวในรอบคัดเลือกในปี 2004) และแพ้อุรุกวัย 1–0 ต่อมาใน ค.ศ. 2005 ปารากวัยแพ้เอกวาดอร์และเอาชนะชิลี 2–1 นัดถัดมา พวกเขาแพ้บราซิล 4–1 ก่อนที่จะเอาชนะโบลิเวีย 4–1, ชนะอาร์เจนตินา 1–0 และชนะเวเนซุเอลา 1–0 ก่อนที่จะเปิดบ้านแพ้โคลอมเบีย 1–0 ในนัดสุดท้าย ปารากวัยจบอันดับที่สี่ของตาราง ได้สิทธิ์เข้าไปเล่นในฟุตบอลโลกรอบสุดท้ายเป็นครั้งที่สามติดต่อกัน
หัวหน้าผู้ฝึกสอน อานิบัล รุยซ์ เรียกผู้เล่น 8 คนจากสโมสรในยุโรปและผู้เล่น 11 คนจากสโมสรในอเมริกาใต้ (ซึ่งรวมถึงกัปตัน การ์ลอส กามาร์รา) เพื่อเตรียมทีมสำหรับการแข่งขันฟุตบอลโลก 2006 ที่เยอรมนี โดยมีผู้เล่นที่มีประสบการณ์สูงภายในทีมด้วย
ปารากวัยอยู่ในกลุ่มบี ร่วมสายกับอังกฤษ, สวีเดน และตรินิแดดและโตเบโก พวกเขาประเดิมสนามในการพบกับอังกฤษเมื่อวันที่ 10 มิถุนายน โดยอังกฤษเป็นฝ่ายเอาชนะไปได้ 1–0 ต่อมาในวันที่ 15 มิถุนายน ปารากวัยตกรอบแบ่งกลุ่มทันทีหลังจากที่แพ้สวีเดนและยังทำประตูไม่ได้ อย่างไรก็ตาม ในนัดสุดท้ายของกลุ่มที่พบกับตรินิแดดและโตเบโกเมื่อวันที่ 20 มิถุนายน ปารากวัยเอาชนะไปได้ 2–0 แต่ก็จบเพียงอันดับที่สามของกลุ่มเท่านั้น หลังจบทัวร์นาเมนต์ อานิบัล รุยซ์ประกาศลาออกจากตำแหน่งผู้ฝึกสอน โดยมีราอุล บิเซนเต อามาริยาเข้ารับตำแหน่งผู้ฝึกสอนชั่วคราว
ทีมชาติปารากวัยเกิดการเปลี่ยนถ่ายผู้เล่นครั้งใหญ่ เมื่อผู้เล่นสำคัญหลายคนประกาศเลิกเล่นฟุตบอล หนึ่งในนั้นได้แก่ โฆเซ ลุยส์ ชิลาเบร์ต ต่อมาใน ค.ศ. 2007 เฆราร์โด "ตาตา" มาร์ติโนจากอาร์เจนตินา เข้ารับตำแหน่งหัวหน้าผู้ฝึกสอนคนใหม่
โกปาอาเมริกา 2007
ในโกปาอาเมริกา 2007 ที่เวเนซุเอลา เฆราร์โด มาร์ติโนเรียกผู้เล่นที่มีประสบการณ์สูงติดทีมชาติ อาทิ ดาริโอ เบรอน, เกลาดิโอ โมเรล โรเริเกซ, การ์ลอส โบเน็ต, ฆูลิโอ มันซูร์, เปาโล ดา ซิลบา, ออเรเลียโน ตอร์เรส, โรเก ซันตา ครูซ และกัปตัน ฆูลิโอ เซซาร์ กาเซเรส นอกจากนี้ ยังเรียกผู้เล่นหน้าใหม่อย่าง เอ็นริเก เบรา, โอสการ์ การ์โดโซ และผู้เล่นที่เกิดในอาร์เจนตินา โจนาทาน ซันตานา ติดทีมชาติปารากวัยสำหรับการแข่งขันในทัวร์นาเมนต์หลักเป็นครั้งแรก โกปาอาเมริกาครั้งนี้ยังเป็นทัวร์นาเมนต์สุดท้ายที่อดีตทหารผ่านศึก เนลซอน กูเอบัส จะได้ลงเล่น ปารากวัยอยู่ในกลุ่มซีร่วมกับอาร์เจนตินา, โคลอมเบีย และสหรัฐ พวกเขาประเดิมสนามด้วยการเอาชนะโคลอมเบีย 5–0 จากการทำแฮตทริกของโรเก ซันตา ครูซ และการทำสองประตูของซัลวาดอร์ กาบานัส ต่อมาในนัดที่สองที่พบกับสหรัฐ เอ็ดการ์ บาร์เรโตทำประตูขึ้นนำให้กับปารากวัยในนาทีที่ 29 ก่อนที่ริคาร์โด คลาร์กจะทำประตูตีเสมอให้สหรัฐในนาทีที่ 35 สุดท้าย ปารากวัยเอาชนะไปได้ 3–1 โดยได้ประตูขึ้นนำจากโอสการ์ การ์โดโซ และฟรีคิกในนาทีที่ 92 จากซัลวาดอร์ กาบานัส หลังจบนัดที่สอง ทั้งปารากวัยและอาร์เจนตินามี 6 คะแนนเท่ากันและการันตีผ่านเข้าสู่รอบถัดไปแล้ว ในนัดสุดท้ายของกลุ่ม โรเก ซันตา ครูซ, เอ็ดการ์ บาร์เรโต, กริสเตียน ริเบรอส และเปาโล ดา ซิลบาถูกพักเป็นตัวสำรอง ในขณะที่เนลซอน กูเอบัสได้ลงเล่นเป็นนัดแรกในรายการ และอัลโด โบบาดิลยาได้ลงเล่นครบ 90 นาที นัดนั้น อาร์เจนตินาเป็นฝ่ายเบียดเอาชนะไปได้ 1–0 โดยได้ประตูชัยจากฆาบิเอร์ มัสเชราโนในนาทีที่ 79 ในรอบแพ้คัดออก ปารากวัยต้องพบกับเม็กซิโกที่เพิ่งเอาชนะบราซิลในรอบแบ่งกลุ่มและจบเป็นอันดับที่หนึ่งของกลุ่มบี ผู้รักษาประตูปารากวัย อัลโด โบบาดิลยา ได้รับใบแดงโดยตรงในนาทีที่ 3 จนทำให้ปารากวัยเสียลูกโทษในนาทีที่ 5 ก่อนที่จะเป็นฝ่ายตามหลังถึง 3–0 ในครึ่งแรก เม็กซิโกทำเพิ่มอีกสามประตูในครึ่งหลัง ทำให้เอาชนะปารากวัยไปได้ถึง 6–0
ฟุตบอลโลก 2010
ปารากวัยประเดิมการแข่งขันรอบคัดเลือกของฟุตบอลโลก 2010 ด้วยการบุกไปเสมอกับเปรูแบบไร้ประตู หลังจากนั้น ปารากวัยชนะอีกสี่นัดรวดเหนืออุรุกวัย (1–0), เอกวาดอร์ (5–1), ชิลี (3–0) และบราซิล (2–0) ทำให้ปารากวัยขึ้นเป็นอันดับที่หนึ่งของตารางคะแนนรอบคัดเลือก และยังคงรักษาอันดับที่หนึ่งไว้ได้ถึง 9 นัดติดต่อกัน (ตั้งแต่นัดที่ 4 ถึงนัดที่ 12)  ปารากวัยแพ้นัดแรกในรอบคัดเลือกในนัดที่ออกไปเยือนโบลิเวีย ซึ่งพวกเขาแพ้ 4–2
ปารากวัยบุกไปเสมอกับอาร์เจนตินา 1–1 นัดถัดมา พวกเขากลับมาเปิดบ้านเอาชนะเวเนซุเอลา 2–0 ทำให้ปารากวัยยังคงอยู่อันดับที่หนึ่งของตาราง หลังจากนั้น ปารากวัยเอาชนะโคลอมเบียและเปรูด้วย 1–0 ทั้งสองนัด ทำให้หลังจบปี 2008 ปารากวัยยังคงอยู่อันดับที่หนึ่งของตาราง อย่างไรก็ตาม ปารากวัยประเดิมปี 2009 ด้วยการบุกไปแพ้อุรุกวัย 2–0 และเสมอกับเอกวาดอร์ 1–1 และในเดือนมิถุนายน พวกเขาเปิดบ้านแพ้ชิลี 2–0 และบุกไปแพ้บราซิล 2–1 ในสี่นัดสุดท้ายของรอบคัดเลือก ซึ่งสามจากสี่นัดเป็นเกมเหย้า ปารากวัยกลับมาเปิดบ้านเอาชนะโบลิเวีย 1–0 ก่อนที่จะเอาชนะอาร์เจนตินา 1–0 เมื่อวันที่ 9 กันยายน สองนัดสุดท้ายของรอบคัดเลือก ปารากวัยบุกชนะเวเนซุเอลา 2–1 และเปิดบ้านแพ้โคลอมเบีย 2–0  ปารากวัยจบรอบคัดเลือกด้วยการมี 33 คะแนน
ปารากวัยผ่านเข้าไปเล่นในรอบสุดท้ายของฟุตบอลโลก 2010 นับเป็นครั้งที่สี่ติดต่อกันที่พวกเขาได้เข้าร่วมแข่งขันรายการนี้ ทีมชาติยังคงมีผู้เล่นประสบการณ์สูงหลายคน ไม่ว่าจะเป็นโรเก ซันตา ครูซ, เอ็ดการ์ บาร์เรโต, การ์ลอส โบเน็ต, เอ็นริเก เบรา, กริสตีอัน ริเบรอส, เนลซอน บัลเดซ และเปาโล ดา ซิลบา ทีมชาติชุดนั้นมีผู้เล่นที่เล่นให้กับสโมสรในยุโรปถึง 9 คน
ปารากวัยอยู่ในกลุ่มเอฟร่วมกับอิตาลี, สโลวาเกีย และนิวซีแลนด์ พวกเขาประเดิมสนามด้วยการเสมอกับแชมป์เก่าอย่างอิตาลี 1–1 ซึ่งพวกเขาขึ้นนำได้ก่อนในนาทีที่ 39 นัดถัดมาพวกเขาเอาชนะสโลวาเกีย 2–0 ก่อนที่จะเสมอกับนิวซีแลนด์ 0–0 ในนัดสุดท้าย ปารากวัยจบอันดับที่หนึ่งของกลุ่ม ผ่านเข้าสู่รอบแพ้คัดออกได้สำเร็จ
ในรอบ 16 ทีมสุดท้าย ปารากวัยต้องพบกับญี่ปุ่น ซึ่งปารากวัยเอาชนะการยิงลูกโทษไปได้ 5–3 หลังจากที่เสมอกันในเวลาแบบไร้ประตู ต่อมาในรอบก่อนรองชนะเลิศ พวกเขาต้องพบกับสเปน ผู้รักษาประตูปารากวัย ยุสโต บิยาร์ เซฟลูกโทษของสเปนได้ แต่สุดท้ายก็ปารากวัยก็พ่ายแพ้ 1–0 จากประตูชัยของสเปนในนาทีที่ 83 หลังจบการแข่งขัน เฆราร์โด มาร์ติโน ประกาศว่าจะอำลาทีมหลังจากหมดสัญญาผู้ฝึกสอน
ฟุตบอลโลก 2014 รอบคัดเลือก
ฟรานซิสโก อาร์เซเข้ารับตำแหน่งผู้ฝึกสอนทีมชาติปารากวัยในการแข่งขันฟุตบอลโลก 2014 รอบคัดเลือก ในนัดแรกและนัดที่สองที่แข่งขันกันในเดือนตุลาคม ค.ศ. 2011 ปารากวัยแพ้ 2–0 ทั้งสองนัด สี่วันถัดมา พวกเขาเสมอกับอุรุกวัย 1–1 ก่อนที่จะชนะนัดแรกในรอบคัดเลือกเหนือเอกวาดอร์ 2–1
ปารากวัยพ่ายแพ้ 2–0 ต่อชิลีและแพ้ 3–1 ต่อโบลิเวีย ซึ่งนั่นทำให้อาร์เซลาออกจากตำแหน่งผู้ฝึกสอนใน ค.ศ. 2012 โดยมีเฆราร์โด เปลุสโซเข้ารับตำแหน่งแทน อย่างไรก็ตาม ผลงานของปารากวัยยังคงไม่ดีขึ้น ปารากวัยแพ้อาร์เจนตินา 3–1, แพ้เวเนซุเอลา 2–0 และแพ้โคลอมเบีย 2–0 ความพ่ายแพ้อย่างต่อเนื่องทำให้ปารากวัยจมอยู่อันดับสุดท้ายของตาราง
ในเดือนตุลาคม ค.ศ. 2013 ปารากวัยเสมอกับเวเนซุเอลา 1–1 และแพ้โคลอมเบีย 2–1 ปารากวัยจบอันดับที่ 9 ของตาราง มีเพียง 12 คะแนน พวกเขาชนะเพียง 3 นัดและแพ้ไปถึง 10 นัดด้วยกัน ผลงานในรอบคัดเลือกฟุตบอลโลก 2014 นับว่าล้มเหลว โดยในรอบคัดเลือก ทีมมีการเปลี่ยนผู้ฝึกสอนถึงสามครั้งด้วยกัน
โกปาอาเมริกา 2015
ปารากวัยทำผลงานในโกปาอาเมริกา 2015 ด้วยการเข้ารอบรองชนะเลิศหลังจากที่ชนะการยิงลูกโทษเหนือบราซิล อย่างไรก็ตาม พวกเขาต้องพ่ายแพ้ต่ออาร์เจนตินาไปถึง 6–1
กีฬามวยปล้ำในโอลิมปิกฤดูร้อน 2012 – เกรกโกร-โรมันไม่เกิน 66 กิโลกรัม ชาย
กีฬามวยปล้ำในโอลิมปิกฤดูร้อน 2012 ประเภทเกรกโกร-โรมันไม่เกิน 66 กิโลกรัมชาย
ประเทศที่เข้าร่วมการแข่งขัน
มีนักกีฬาเข้าร่วมแข่งขัน 19 คน จาก 19 ประเทศ
เลโอเนล ซันเชซ
เลโอเนล กิเยร์โม ซันเชซ ลิเนโรส (Leonel Guillermo Sánchez Lineros, 25 เมษายน ค.ศ. 1936 – 2 เมษายน ค.ศ. 2022) เป็นอดีตนักฟุตบอลอาชีพ เขาถือเป็นหนึ่งในผู้เล่นที่สำคัญที่สุดของชิลี ซันเชซถือสถิติจำนวนเกมที่เล่นมากที่สุดของชิลี กับ 84 เกม และทำประตู 23 ประตู ในระหว่างปี 1955 ถึง 1968
ยุ่งชะมัด เป็นสัตวแพทย์
ยุ่งชะมัด เป็นสัตวแพทย์ เป็นการ์ตูนญี่ปุ่น ผลงานของ โนริโกะ ซาซากิ เรื่องราวเกี่ยวกับเหล่านักศึกษาสัตวแพทย์ และสัตว์เลี้ยงน้อยใหญ่หลายชนิด เคยลงตีพิมพ์ในนิตยสาร ฮานะ โตะ ยูเมะ ตั้งแต่ พ.ศ. 2530 ถึง 2536 รวมความยาวทั้งสิ้น 119 ตอน ส่วนฉบับรวมเล่มมี 12 เล่มจบ ซึ่งได้รับความนิยมมาก จนมียอดขายมากกว่า 20 ล้านเล่ม ในประเทศญี่ปุ่น ต่อมาได้ถูกสร้างเป็นละครโทรทัศน์ ออกอากาศทางสถานี ทีวีอาซาฮี ด้วย
ในประเทศไทย ยุ่งชะมัด เป็นสัตวแพทย์ ได้ลิขสิทธิ์จัดพิมพ์โดยสยามอินเตอร์คอมิกส์ ส่วนฉบับละครโทรทัศน์เคยออกอากาศทางไอทีวี
เรื่องย่อ
คืนวันหนึ่งในฮอกไกโด สองหนุ่มนักเรียนไฮสคูล นิชิเนะ มาซากิ (ทุกคนเรียกเขาว่า ฮามึเทรึ) และ นิไคโด อาคิโอะ ที่กำลังจะเอ็นทรานซ์ กลับบ้านโดยใช้เส้นทางที่ผ่านคณะสัตวแพทยศาสตร์ของมหาวิทยาลัย H พวกเขาได้เดินผ่านห้องที่นักศึกษากำลังทำการผ่าศพสัตว์ พวกเขาถึงกับวิ่งเตลิดไป ซึ่งตอนนั้นเองฮามึเทรึได้เจอกับลูกสุนัขพันธ์ไซบีเรียนฮัสกี้ หน้าตาดุตัวหนึ่งที่ตรงป้ายหลุมศพ ติดตามมาด้วยโปรเฟสเซอร์อุรุชิฮาระที่แต่งตัวเป็นอินเดียนแดงเพื่อตามจับเจ้าลูกสุนัข เมื่อโปรเฟสเซอร์เห็นฮามึเทรึก็รีบยัดเยียดลูกสุนัขตัวนั้นให้ทันที และบอกว่าเขาจะต้องเป็นสัตวแพทย์แน่นอน
หลังจากนั้นเขาก็เลี้ยงเจ้าลูกหมาตัวเมียตัวนั้น โดยมีนิไคโดตั้งชื่อให้แบบมั่วๆ ว่า "โจบิ" ฮามึเทรึอาศัยอยู่กับคุณยายของเขา เพราะพ่อแม่ของเขาอาศัยอยู่ที่ยุโรป และในบ้านของฮามึเทรึนั้นมีสัตว์เลี้ยงเจ้าถิ่นอยู่แล้วหลายตัว เช่น มิเกะ แมวตัวเมียของคุณยาย และ ฮิโยะ เจ้าไก่ขาลุย เป็นต้น ดังนั้น โจบิจึงเติบโตขึ้นมาเป็นหมาที่มีระเบียบมาก เพราะได้รับการอบรมจากมิเกะ เจ้าแม่แมวในย่านนั้น
Hypanthidium
Hypanthidium เป็นสกุลของผึ้งที่อยู่ในวงศ์ Megachilidae.
สปีชีส์ของสกุลนี้พบในอเมริกาใต้
สปีชีส์ในสกุล ได้แก่:
ธาตุหมู่ 9
ธาตุหมู่ 9 (Group 9 element) คืออนุกรมเคมีของธาตุเคมีในตารางธาตุ ที่มีจำนวนอิเล็กตรอนในวงโคจรชั้นนอกสุดของอะตอมเท่ากับ 4 เป็นโลหะทรานซิชันซึ่งประกอบด้วย
ร็อคแมนเอ็กเซ่ (อนิเมะ)
ร็อคแมนเอ็กเซ่ เป็นอนิเมะซีรีส์ทางโทรทัศน์ ที่มีพื้นฐานจากวิดีโอเกมชุดร็อคแมนเอ็กเซ่ ออกอากาศครั้งแรกเมื่อวันที่ 3 เมษายน ค.ศ. 2002 จนถึงวันที่ 31 มีนาคม ค.ศ. 2003 มีจำนวนตอนทั้งหมด 56 ตอน
เนื้อเรื่อง
ในโลกอนาคตปี 20XX คอมพิวเตอร์ส่วนใหญ่ได้ถูกเชื่อมต่อเข้าด้วยกันด้วยเครือข่ายขนาดใหญ่ ซึ่งสามารถซ่อมแซมปรับปรุงแก้ไขได้อย่างง่าย ผู้คนมากมายใช้ PET(ย่อมาจากPersonal Terminal) ในการท่องอินเทอร์เน็ต PET ยังสามารถใช้เชื่อมต่อ(plug in) เข้าไปในทุกอย่างที่มีพอร์ตสำหรับรองรับได้อีก แต่ทว่าในอินเทอร์เน็ตนั้นก็มีไวรัสอยู่ทั่วไปจึงต้องมีโปรแกรม นาวิเกชั่น(Navigation) หรืออาจเรียกได้อีกอย่างคือ เน็ตนาวิ อินสตอล(Net Navi Install) อยู่ข้างในคอยช่วยในการกำจัดไวรัสทั้งหลายระหว่างที่กำลังเล่นอินเทอร์เน็ต รวมทั้งเล่น เน็ตแบทเทิล(Net Battle) ระหว่างกันโดยใช้ แบทเทิลชิป(Battle Chip) ต่างๆ ซึ่งถือได้ว่าเป็นสมองอิเล็คทรอนิคส์ของศตวรรษที่ 21 และ PET plug in เข้าไปแก้ไขระบบที่เสียหายทั้งที่เกิดจากไวรัสและระบบขัดข้องได้ แต่ว่าอาจจะมีการนำไปใช้ในทางที่ผิด เช่นการส่ง เน็ตนาวิ(NetNavi) ไปทำลายระบบคอมพิวเตอร์หรือก่อกวน ซึ่งจะมี เน็ตแบลเทิลเลอร์(Netbattler) คอยแก้ไขปัญหาที่เกิดจากไวรัสเหล่านี้ นับว่าเป็นเครื่องที่ใช้ประโยชน์มากมายหลายอย่าง และยังแฝงไปด้วยโทษถ้ามีการนำไปใช้ในทางที่ผิด ได้มีกลุ่มองค์กรกลุ่มหนึ่งชื่อว่า "World Three" ทำการก่อกวน Internet โดยการส่งไวรัสเข้าไป หรือส่งไวรัสไปทำลายระบบต่างๆ รบกวนชีวิตของชาวเมืองทั่วไป ฮิคาริ ยูอิจิโร่ ได้ทำการสร้าง เน็ตนาวิ ที่มีจิตใจเหมือนคน สามารถมีความรู้สึกนึกคิดได้เองขึ้น โดยมีความลับในการสร้างแอบแฝงอยู่ ซึ่งก็คือ ร็อกแมน เอ็กเซ่ (Rockman.EXE) โดยเขาได้สร้างให้กับลูกชายของเขานั่นเองซึ่งก็คือ ฮิคาริ เน็ตโตะ ต่อมานอกจาก World Three แล้วยังมีองค์กรชั่วร้ายเพิ่มมาอีกกลุ่ม นั่นก็คือ Gospel
สไตล์เชนจ์
สไตล์เชนจ์ เป็นร่างพาวเวอร์อัพของร็อคแมนซึ่ง จะใช้ในการต่อสู้โดยเกิดจากการคืนชีพของร็อคแมนซึ่งหลังจากถูกฟาโรห์แมนถูก Delete ไปทำให้ความทรงจำบางส่วนของร็อคแมนไปสู่ PET ของเพื่อนของเน็ตโตะและอัพเกรดขึ้นมา
โซลยูนิซัน
โซลยูนิซัน คือร่างที่ร็อคแมนใช้พลังนาวิต่างๆทำให้มีความสามารถใช้พลังของนาวิที่ใช้พลังโซลยูนิซัน
หมายเหตุ: รายชื่อโซลยูนิซันที่ปรากฏในบทความนี้ได้ปรากฏตัวในอนิเมะเท่านั้น
การออกอากาศ
ร็อคแมนเอ็กเซ่ ออกอากาศในประเทศญี่ปุ่น เมื่อวันที่ 17 พฤศจิกายน พ.ศ. 2562 ทุกวันจันทร์ เวลา 18.30 - 19.00 น. ทางสถานีโทรทัศน์ทีวีโตเกียว ต่อมาได้ย้ายวันและเวลาเป็น ทุกวันเสาร์ เวลา 8.30 - 9.00 น.
ในส่วนประเทศไทยเคยออกฉายทางสถานีโทรทัศน์ โมเดิร์นไนน์ทีวี ออกอากาศครั้งแรกเมื่อวันที่ 15 กรกฎาคม พ.ศ. 2550 จนถึงวันที่ 2 กุมภาพันธ์ พ.ศ. 2551 ออกอากาศทุกวันเสาร์และวันอาทิตย์ เวลา 9.00 - 9.30 น. และเคยจัดจำหน่ายในรูปแบบวีซีดีเป็นของบริษัท วิชญ์ เน็ตเวิร์ก จำกัด (ในเครือสำนักพิมพ์บงกช)
ก่อนการฉายร็อคแมนเอ็กเซ่ ในประเทศไทยนั้น ทางสถานีโทรทัศน์โมเดิร์นไนน์ ได้มีการประชาสัมพันธ์โดยใช้ชื่อเรื่องว่า ร็อคแมน เอ็กซ์ ขึ้นมา แต่เนื่องจากชื่อ ร็อคแมน เอ็กซ์ เป็นชื่อเกมส์ของร็อคแมนซีรีส์ซึ่งไม่มีความเกี่ยวข้องกับร็อคแมนเอ็กเซ่ และความผิดพลาดด้านการประชาสัมพันธ์ ทำให้เกิดการท้วงติงจากผู้ชม จนในที่สุด ได้มีการเปลี่ยนชื่อเป็น ร็อคแมน เอ็กเซ่ ตามต้นฉบับดั้งเดิม
อาร์ชบิชอปแห่งแคนเทอร์เบอรี
อาร์ชบิชอปแห่งแคนเทอร์เบอรี (Archbishop of Canterbury) เป็นอัครมุขนายกและผู้นำหลักของคริสตจักรแห่งอังกฤษ เป็นประมุขเชิงสัญลักษณ์ของแองกลิคันคอมมิวเนียนทั่วโลกและบิชอปประจำมุขมณฑลแคนเทอร์เบอรี
ตั้งแต่สมัยของนักบุญออกัสตินแห่งแคนเทอร์เบอรีมาจนถึงคริสต์ศตวรรษที่ 16 อัครมุขนายกแห่งแคนเทอร์เบอรีขึ้นตรงต่อสันตะสำนัก จนระหว่างการปฏิรูปศาสนาในอังกฤษ คริสตจักรแห่งอังกฤษก็แยกตัวจากอำนาจการปกครองของพระสันตะปาปาและคริสตจักรโรมันคาทอลิก เมื่อเริ่มแรกเป็นการชั่วคราวแต่ต่อมาก็เป็นการถาวร ตั้งแต่นั้นมาระบบฐานันดรต่าง ๆ ก็แยกตัวจากระบบของโรมันคาทอลิกมาเป็นระบบอิสระของตนเอง
ในสมัยกลางการเสนอชื่อและแต่งตั้งอัครมุขนายกแห่งแคนเทอร์เบอรีและบิชอปอื่น ๆ มีด้วยกันหลายวิธี บางครั้งก็เลือกโดยแคนันของมหาวิหารแคนเทอร์เบอรี บางครั้งก็โดยพระมหากษัตริย์ หรือบางครั้งก็โดยพระสันตะปาปา แต่ตั้งแต่การปฏิรูปศาสนาในอังกฤษแล้วคริสตจักรแห่งอังกฤษก็เป็นคริสตจักรประจำชาติ (state church) และอำนาจการเลือกก็เป็นของพระมหากษัตริย์ ในปัจจุบันการแต่งตั้งเป็นหน้าที่ของนายกรัฐมนตรีผู้ทำหน้าที่แทนพระองค์ที่มาจากรายนามสองนามที่เสนอโดย “คณะกรรมมาธิการส่วนพระมหากษัตริย์ในการเสนอชื่อ” (Crown Nominations Commission)
เซนิกาเมะ
แหล่งข้อมูลอื่น
Línia evolutiva de Squirtle Seznam pokémonů (1-20) Pokémon (1-20) Squirtle Squirtle Carapuce et ses évolutions Lista Pokémonów (1-20)
โบบา เฟทท์
โบบา เฟทท์ (Boba Fett) เป็นตัวละครในเรื่องแต่งชุดสตาร์ วอร์ส (Star Wars) ปรากฏตัวครั้งแรกในภาพยนตร์การ์ตูน The Story of the Faithful Wookiee ออกฉายครั้งแรกปี พ.ศ. 2521 ซึ่งเป็นส่วนหนึ่งของ The Star Wars Holiday Special ตัวละครนี้ได้รับความนิยมอย่างมากจนมีบทบาทในภาพยนตร์สตาร์ วอร์สเป็นครั้งแรกใน สตาร์ วอร์ส เอพพิโซด 5: จักรวรรดิเอมไพร์โต้กลับ และมีบทบาทครั้งสุดท้ายใน สตาร์ วอร์ส เอพพิโซด 6: การกลับมาของเจได
โบบา เฟทท์ เป็นนักรบแมนดาลอเรียนและนักล่าเงินรางวัล เขาเป็นร่างโคลนของแจงโก เฟทท์ นักฆ่าผู้โด่งดัง โดยถือกำเนิดในปีที่ 32 ก่อนยุทธการยาวิน ในฐานะร่างต้นแบบของร่างโคลนของแจงโกที่จะกลายเป็นกองทัพใหญ่สาธารณรัฐ และได้รับการเลี้ยงดูโดยแจงโกในฐานะบุตรชาย แจงโกได้สอนวิชาและทักษะทั้งหมดของตนให้กับโบบา เพื่อให้เขาเติบโตเป็นนักล่าเงินรางวัลที่มีความสามารถเทียบเท่าบิดา ในปีที่ 22 ก่อนยุทธการยาวิน แจงโกถูกอาจารย์ เจได เมซ วินดู สังหารในยุทธการจีโอโนซิส อันเป็นการเปิดฉากสงครามโคลน
การปรากฏตัว
ตามสันนิษฐานว่า หลังจากที่ โบบา เฟทท์ ได้สูญเสีย แจงโก ผู้ที่เป็นบิดาไปตอนเด็กที่จีโอโนซีส เขาได้หายตัวไปพร้อมกับชุดเกราะและยานของผู้เป็นพ่อก่อนสงครามโคลนเริ่มขึ้นและได้หายสาบสูญไปจนถึงหลังการล่มสลายของสาธารณรัฐกาแลตติก ต่อมายุคสมัยจักรวรรดิกาแลติกและสงครามกลางเมืองกาแลติก เขาได้ปรากฏตัวใน 3ปีหลังยุทธการยาวินและหลังยุทธการฮอธในฐานะนักล่าเงินรางวัลแมนดาลอเรียนที่ถูกจ้างโดยจักรวรรดิ เขาได้รับมอบหมายในการติดตามยานมิลเลเนียม ฟอลคอนของพวกฮัน โซโลจนถึงเมืองเมฆา(Cloud City) และนำร่างฮัน โซโลที่ถูกแช่แข็งในคาร์บอนไนต์ไปส่งแก่แจบบ้า เดอะ ฮัท ต่อมาพวกลุค ได้ออกตามหา ฮัน โซโล ที่ดาวบ้านเกิด ทาทูอิน ไปถึงวังของแจบบ้า เดอะ ฮัท แต่ถูกแจบบ้าจับตัวไปเพื่อเตรียมประหาร แต่โชคเข้าข้าง ลุคได้ปรากฎตัวขึ้นเพื่อช่วยพวกฮาน และใช้กระบี่แสงสังหารพวกของแจบบ้า ในขณะเดียวกันโบบาได้เล็งไปที่ลุค สกายวอล์คเกอร์หมายจะยิง แต่ถูกฮัน โซโลชนข้างหลังแบบโดยไม่ได้ตั้งใจ จนทำให้เจ็ทแพ็คที่ติดอยู่ด้านหลังเกิดพุ่งไปชนกับเรือแจบบ้า แล้วตกลงไปในปากของสัตว์ประหลาด Sarlacc แห่งทะเลทราย แต่ยังสามารถออกมาได้อย่างหวุดหวิดก่อนจะถูกย่อย ด้วยการเค้นกำลังเฮือกสุดท้าย กระทั่งออกมาจากท้องของตัว Sarlacc ได้สำเร็จ เมื่อเขาออกมาได้ก็อยู่ในสภาพร่อแร่เต็มที่ และถูกนำตัวไปโดยชาว Jawas ซึ่งบนรถ Sandcrawler ของชาว Jawas นี่เองเขาได้พบกับ R2-D2 หุ่นดรอยด์ของศัตรูเก่าซึ่งโชคร้ายโดนชาว Jawas จับมาอีกเป็นรอบที่สองนับตั้งแต่ Episode IV แต่ก็ยังดีที่ Boba เกิดอาการความจำเสื่อมชั่วคราว เลยจำ R2-D2 ไม่ได้ เมื่อ ฮัน โซโล มาเพื่อช่วย R2-D2 ฮันก็ได้คิดจะช่วย Boba ซึ่งตอนนี้จำเขาไม่ได้แล้วออกมาด้วย แต่ปรากฏว่าเลอาซึ่งติดตามมาภายหลังเรียกชื่อของ ฮัน โซโล อยู่ซ้ำๆจนในที่สุดความจำของ Boba Fett จึงกลับมาและเข้าโจมตีพวกเขาทันที ฮันจึงทิ้งให้ Boba ติดอยู่ในรถ Sandcrawler ซึ่งกำลังจะตกลงไปในปากของตัว Sarlacc คือ Boba Fett ได้ลงไปอยู่ในท้องของตัว Sarlacc อีกเป็นรอบที่สอง แต่นักล่าดวงแข็งคนนี้ก็ยังรอดออกมาจากท้องของตัว Sarlacc ได้อีกโดยคราวนี้ได้รับการช่วยเหลือจาก Dengar สหายร่วมก๊วนนักล่าเงินรางวัล และได้กลับไปล่าเงินรางวัลทั่วจักรวาลอีกครั้ง โดยแทบจะไม่ได้ข้องแวะกับพวกของลุคและฮันอีกเลย เพราะตัวเค้าคิดว่าถ้าได้ไปยุ่งกับพวกฮันอีกมีหวังคราวนี้คงไม่รอดจากการเป็นอาหารของเจ้า Sarlacc อีกครั้งเป็นแน่
ต่อมาเขาได้แต่งงานกับสาวนักล่าเงินรางวัลชื่อ Sintas Vel และมีลูกสาวนามว่า Ailyn Vel
คัมภีร์แห่งโบบา เฟทท์
เรื่องราวเกิดขึ้นหลังจากที่พวกลุค สกายวอล์คเกอร์ ช่วยเหลือ ฮาน โซโล จากพันธนาการของ แจ๊บบ้า เดอะฮัทท์ และระหว่างการต่อสู้ โบบาถูกฮานกระแทกจากด้านหลัง พลัดตกลงไปในกระเพาะของสัตว์ประหลาดทะเลทราย ซาร์แลค เวลาล่วงเลยไปหลายปี โบบา เฟทท์ กลับมาปรากฏตัวอีกครั้งพร้อมกับสาวนักล่าเงินรางวัลชื่อว่า เฟนเนก แชนด์ เพื่อทวงคืนชุดเกราะของเขาที่หายไป ซึ่งเขารู้ว่าดิน จาริน เป็นคนพบมันและเก็บไว้ในยาน โบบาจึงยื่นขอเสนอแกมบังคับกับดิน ว่าหากคืนชุดเกราะให้ เขาจะช่วยพาตัวโกรกูกลับมาให้ จังหวะเดียวกับที่ถูกกองทหาร สตอร์มทรูปเปอร์โจมตี โบบา กับ ดิน จึงจำเป็นต้องร่วมมือกัน หลังจากได้ชุดคืนมา เขาก็จัดแจงทำสีมันจนดูใหม่เอี่ยม ภายในซีรี่ส์ The Book of Boba Fett เผยว่า ในช่วงที่เขาตกลงไปในกระเพาะของสัตว์ประหลาด Sarlaac โบบารวบรวมกำลังเฮือกสุดท้าย เผากระเพาะของสัตว์ประหลาดด้วยเครื่องพ่นไฟกระทั่งหลุดออกมาได้ แต่ก็ถูกมนุษย์ทรายพาตัวไป ระหว่างนั้นโบบาก็ได้ช่วยเผ่าของพวกมนุษย์ทรายไว้หลายครั้ง จนได้รับการยอมรับให้เข้าพวก แต่หลังจากนั้นเหล่ามนุษย์ทรายก็ถูก ไพค์ ซินดิเคด กลุ่มผู้มีอิทธิพลที่ต้องการค้า spice สังหารเสียสิ้น โบบาจึงตามไปล้างแค้นด้วยการรวมสมัครพรรคพวก รวมถึง เฟนเนค ชาน กระทั่งเขาได้เกราะคู่ชีพกลับคืนมาด้วยความช่วยเหลือของ ดิน จาริน และในท้ายซีรี่ส์ของ Mandalorian เขาได้สังหาร บิบ ฟอร์ทูนา ซึ่งฉวยโอกาสยึดอำนาจจากแจ๊บบ้ามาอีกทีหนึ่ง โบบากลับมาผงาดอีกครั้งในฐานะ ไดเมียว ผู้นำของเมือง มอสเอสปา และปกครองผู้คนของเขาด้วยหลักความเชื่อใจ แทนการปกครองด้วยความกลัวอย่างในอดีต
แหล่งข้อมูลอื่น
Figuren aus Star Wars
XXX
XXX อาจหมายถึง:
แฟแร็นตส์ โกชอ
แฟแร็นตส์ โกชอ (Kósa Ferenc) เกิดเมื่อวันที่ 21 พฤศจิกายน 2480 ณ ประเทศฮังการี เป็นผู้กำกับภาพยนตร์ชาวฮังการี เป็นนักการเมืองและนักเขียน โดยเขากำกับภาพยนตร์ในช่วงปี 2504-2531 และในปี 2530 เขาได้รับรางวัลผู้กำกับภาพยนตร์ดีเด่นในเทศกาลภาพยนตร์กาน แฟแร็นตส์ โกชอ แต่งงานกับ อิโตมิ ชิโนบุ ชาวญี่ปุ่น
แฟแร็นตส์ โกชอ เสียชีวิตลงเมื่อวันที่ 12 ธันวาคม 2561 ด้วยโรคชรา สิริอายุรวม 81 ปี
ฟัลคอนและวินเทอร์ โซลเยอร์
ฟัลคอนและวินเทอร์ โซลเยอร์ (The Falcon and the Winter Soldier) เป็นละครชุดอเมริกันทางโทรทัศน์ออนไลน์ที่กำลังจะฉาย สร้างขึ้นเพื่อช่องดิสนีย์+ โดย มัลคอล์ม สเปลล์แมน เนื้อเรื่องอิงตามมาร์เวลคอมิกส์ ตัวละครชื่อ แซม วิลสัน / ฟอลคอน และ  บัคกี้ บาร์นส / วินเทอร์โซลเจอร์ เรื่องนี้อยู่ในจักรวาลภาพยนตร์มาร์เวล (MCU) มีเนื้อเรื่องที่ต่อเนื่องกับเรื่องอื่นๆ เหตุการณ์ในซีรีส์เกิดขึ้นหลังจากภาพยนตร์ปี ค.ศ. 2019 อเวนเจอร์ส: เผด็จศึก ซีรีส์นี้ผลิตโดย มาร์เวลสตูดิโอ ควบคุมบทโดยมัลคอล์ม สเปลล์แมน และ คาริ สค็อกแลนด์ เป็นผู้กำกับการแสดง โดยเป็นเรื่องราวของแซมและบัคกี้ที่ต้องร่วมกันผจญภัยและการพิสูจน์ตนเองของแซมว่าตนเหมาะสมจะเป็นกัปตันอเมริกาคนต่อไปหรือไม่ พร้อมกับการกลับมาของศัตรูเก่าอย่าง บารอน ซีโม่ รวมถึง เจ้าหน้าที่ CIA ชารอน คาร์เตอร์
โดยตัวซีรีส์จะเริ่มฉายตอนแรกในวันที่ 19 มีนาคม พ.ศ. 2564
นักแสดงและตัวละคร
หลังจากเหตุการณ์ใน อเวนเจอร์ส: เผด็จศึก แซมที่ได้รับโล่ต่อจากสตีฟเพื่อให้แซมสืบทอดเจตนารมณ์การเป็นกัปตันอเมริกาคนต่อไปโดยแซมเริ่มฝึกฝนตัวเอง หลังจากเหตุการณ์ใน อเวนเจอร์ส: เผด็จศึก บัคกี้ได้ใช้ชีวิตอย่างสงบสุขและแถมตัดผมและโกนหนวดให้เหมือนตอนที่เป็นทหารร่วมรบกับสตีฟและแขนเหล็กของบัคกี้ที่ได้มาจากวากานด้ามีฟังชั่นส์บางอย่างที่ยังไม่ได้ใช้ หลังจากเหตุการณ์ใน อเวนเจอร์ส: เผด็จศึก ชารอนเป็นหนึ่งในผู้ที่ถูกธานอสดีดนิ้วและสลายหายไปและถูกโปรเฟสเซอร์ฮัลค์หรือบรูซดีดนิ้วให้กลับมเหมือนคนอื่นๆและยังคงทำงานให้กับ CIA ดั่งเดิม ตัวร้ายหลักของเรื่อง เคยปรากฏใน ''กัปตันอเมริกา: ศึกฮีโร่ระห่ำโลก การกลับมาครั้งนี้ซีโม่มีแผนบางอย่าง กัปตันอเมริกาคนใหม่ที่รัฐบาลแต่งตั้งให้มาแทนแซม วิลสันหรือฟอลคอน คู่หูของจอห์น วอคเกอร์ หรือ กัปตันอเมริกาคนใหม่ และเวลาว่างเขาทำงานที่ร้านดอกไม้ครอบครัวฮ็อกกิ้น
เทศบาลเมืองโนนสูง-น้ำคำ
เทศบาลเมืองโนนสูง-น้ำคำ เป็นองค์กรปกครองส่วนท้องถิ่นประเภทเทศบาลเมือง ครอบคลุมพื้นที่บางส่วนของตำบลโนนสูง อำเภอเมืองอุดรธานี จังหวัดอุดรธานี ตั้งอยู่ทางทิศใต้ของเทศบาลนครอุดรธานีประมาณ 20 กิโลเมตร
ประวัติ
เทศบาลเมืองโนนสูง-น้ำคำ เมื่อเริ่มแรกมีฐานะเป็นเพียงสุขาภิบาลโนนสูง-น้ำคำ ก่อตั้งขึ้นเมื่อ 29 พฤศจิกายน พ.ศ. 2516 มี 2 หมู่บ้าน คือ บ้านโนนสูง หมู่ที่ 10 และบ้านน้ำคำ หมู่ที่ 14 ตำบลบ้านตาด อำเภอเมืองอุดรธานี จังหวัดอุดรธานี และที่ได้ชื่อว่า สุขาภิบาลโนนสูง-น้ำคำ เพราะนำเอาชื่อหมู่บ้านโนนสูง และหมู่บ้านน้ำคำมารวมกัน จึงได้มีชื่อว่า สุขาภิบาลโนนสูง-น้ำคำ ต่อมาได้ตั้งตำบลโนนสูง แยกออกจากตำบลบ้านตาด และตำบลหนองบุ (ตำบลสามพร้าว ในปัจจุบัน) เมื่อวันที่ 15 สิงหาคม พ.ศ. 25176 สุขาภิบาลโนนสูง-น้ำคำ จึงได้ย้ายมาอยู่ในเขตตำบลโนนสูง เป็นต้นมา ต่อมาได้รับการยกฐานะขึ้นเป็นเทศบาลตำบลโนนสูง-น้ำคำ ตามพระราชบัญญัติยกฐานะสุขาภิบาลเป็นเทศบาล พ.ศ. 2542 เมื่อวันที่ 25 พฤษภาคม พ.ศ. 2542 และต่อมาได้รับการยกฐานะขึ้นเป็นเทศบาลเมืองโนนสูง-น้ำคำ เมื่อวันที่ 21 กันยายน พ.ศ. 2549 เป็นต้นมา
ที่ตั้ง
เทศบาลเมืองโนนสูง-น้ำคำ ตั้งอยู่ในพื้นที่ของตำบลโนนสูง อำเภอเมืองอุดรธานี จังหวัดอุดรธานี อยู่ห่างจากเทศบาลนครอุดรธานี ทางทิศใต้ 16 กิโลเมตร มีพื้นที่ประมาณ 6.1 ตารางกิโลเมตร
การปกครอง
เทศบาลเมืองโนนสูง-น้ำคำ ครอบคลุมพื้นที่ 6 หมู่บ้าน 19 ชุมชน ในตำบลโนนสูง
ศาสนาพุทธในประเทศยูเครน
ศาสนาพุทธในประเทศยูเครน มีมาตั้งแต่คริสต์ศตวรรษที่ 19 และ 20 หลังจากการอพยพจากประเทศที่มีประชากรชาวพุทธ ซึ่งส่วนใหญ่เป็นประเทศเวียดนามเหนือและประเทศเกาหลีในยุคคอมมิวนิสต์ แม้ว่าแหล่งที่มาจะไม่พร้อมใช้งาน แต่เชื่อว่ามีพุทธศาสนิกชนคิดเป็น 0.1 เปอร์เซ็นต์ของประชากรทั้งหมดในประเทศยูเครน
ประวัติ
แม้จะมีข้อเท็จจริงที่ว่าศาสนาพุทธในระดับผิวเผินเป็นที่รู้จักในยูเครนเมื่อนานมาแล้วเนื่องจากการติดต่อกับคอสแซคยูเครนกับชาวคัลมึค ซึ่งนับถือศาสนาพุทธ โดยความสนใจในพระพุทธศาสนาในแง่มุมทางปรัชญาและจริยธรรมในหมู่วัฒนธรรมยูเครน รวมทั้งปัญญาทางวิทยาศาสตร์เกิดขึ้นไม่เร็วกว่าในคริสต์ศตวรรษที่ 19 กระทั่งความสนิทสนมใกล้ชิดกับพระพุทธศาสนาถูกขัดจังหวะในยุคโซเวียต เมื่อความสนใจในการสอนศาสนาที่แตกต่างจากอุดมการณ์โซเวียตถูกข่มเหง เป็นผลให้ความสนใจดังกล่าวไม่สามารถพอใจอย่างมั่นใจ ยิ่งกว่านั้น ก็เติบโตเพียงบางคณะ ด้วยเหตุนี้ ย้อนหลังไปถึง ค.ศ. 1989 ได้มีการบรรยายอย่างเป็นระบบแบบเปิดครั้งแรกเกี่ยวกับพระพุทธศาสนา, คำเทศนา และบทเรียนเกี่ยวกับพุทธศึกษา เมื่อความกดดันทางการเมืองและอุดมการณ์ของระบบโซเวียตผ่อนคลายลงอย่างมาก ในช่วงเวลานั้น คำสอนทางพุทธศาสนาครั้งแรกเกิดขึ้นในยูเครน และสาวกทางโลกกลุ่มแรกของศาสนาพุทธก็ปรากฏตัว พวกเขาเข้ารับไตรสรณคมน์ในพระรัตนตรัย อันได้แก่ พระพุทธ, พระธรรม (คำสอน) และพระสงฆ์ (คณะ)
ชุมชนชาวพุทธที่จดทะเบียนอย่างเป็นทางการแห่งแรกของยูเครนก่อตั้งขึ้นในหมู่บ้านออลฮึนกา เขตวอลนอวาคา แคว้นดอแนตสก์ ใน ค.ศ. 1991 และใน ค.ศ. 1993 ศูนย์พุทธลูนห์ซอนห์ปะ (ซึ่งแปลว่า "ผู้คุมพระบัญญัติ" ในภาษาทิเบต) ได้รับการสร้างขึ้นที่นั่น ซึ่งสำนักนี้ดำเนินกิจกรรมทั้งฆราวาสและสงฆ์
การพัฒนาร่วมยุค
ทุกวันนี้ ยูเครนมีคณะและกลุ่มชาวพุทธเกือบ 100 ชุมชน โดย 38 คณะได้จดทะเบียนอย่างเป็นทางการแล้วและมีสถานะเป็นนิติบุคคล คณะและกลุ่มที่ใหญ่ที่สุดเป็นสิ่งที่ทำสืบต่อกันมาของทิเบตในพระพุทธศาสนา นั่นคือธรรมเนียมตันตระของวัชรยาน (อันหมายถึง "ยานเพชร") คณะที่แพร่หลายมากที่สุดคือคณะนิกายกรรมะกากยวี ซึ่งเป็นสาขาหลักของสำนักกากยวีปะของทิเบต พวกเขารวมกันเป็นสมาคมพุทธศาสนิกชนกรรมะกากยวีแห่งศูนย์ศาสนายูเครนทั้งปวง โดยในประเทศยูเครน การศึกษาศาสนาของศูนย์นี้มีไว้สำหรับฆราวาส ซึ่งชุมชนและสาวกธรรมเนียมนี้มีอยู่ในศูนย์กลางระดับภูมิภาคเกือบทั้งหมดของยูเครน
มีศูนย์ดริกุงกากยวี ซึ่งจดทะเบียนอย่างเป็นทางการเมื่อ ค.ศ. 2006 เพื่อเติมเต็มปณิธานร่วมกันของท่านการ์เชน รินโปเช และบรรดาลูกศิษย์ของเขา ศูนย์ดังกล่าวเป็นส่วนหนึ่งของชุมชนระดับโลกของศูนย์การ์เชน รินโปเช ในช่วงสิบปีที่ผ่านมา การ์เชน รินโปเช ได้ไปเยือนเคียฟสี่ครั้ง โดยบรรดาอาจารย์และครูของการ์เชน รินโปเช หลายท่านได้เข้าเยี่ยมชมศูนย์ในช่วงหลายปีที่ผ่านมา ในหมู่พวกท่าน ได้แก่ ท่านการ์เชน รินโปเช, เคนเชน รินโปเช, นุบปา รินโปเช, ดรูปอน เซียริง รินโปเช, ดรูปอน เยเช รินโปเช, ดรูปอน เซริง รินโปเช, ลามะ ดาวา ซัง, ดรูปอน เยเช ซังโม, เคนโป ซัมดรุป
สำนักญิงมายังมีสาวกในประเทศยูเครน โดยเฉพาะซองซาร์ จามยัง เคียนเซ รินโปเช และปัจจุบัน ปาทรูล รินโปเช ได้ไปเยือนเคียฟ ตลอดจนภายใต้การแนะนำของเกียตรุล จิกมี รินโปเช ศูนย์ "ริปา" ก็ได้รับการก่อตั้ง
ในเคียฟมีศูนย์รังจุง เยเช ที่มีสาวกอยู่ทั่วประเทศยูเครน โดยศูนย์นี้ดำเนินการสายปฏิบัติของชกลิง เตรซา เป็นประจำ ส่วนลามะ โซนัม ดอร์เจ ได้ไปเยือนยูเครนหลายครั้ง และให้คำแนะนำด้านการสอนรวมถึงการปฏิบัติจำนวนมาก ตลอดจนใน ค.ศ. 2012 เชคยี ญิมา รินโปเช ได้ไปเยือนเคียฟพร้อมกับการพูดคุยในที่สาธารณะและการเพิ่มอำนาจ
นอกจากสำนักศาสนาพุทธแบบทิเบตแล้ว ยังมีผู้ปฏิบัติเซน และสาวกวิปัสสนากรรมฐาน ตามที่สอนโดยสัตยา นารายัณ โคเอนกา
นักศึกษาวิชาทหาร
นักศึกษาวิชาทหาร (ย่อ: นศท.) เป็นบุคคลซึ่งอยู่ในระหว่างเข้ารับการฝึกวิชาทหารตามหลักสูตรที่กระทรวงกลาโหมกำหนด ตามพระราชบัญญัติส่งเสริมการฝึกวิชาทหาร พ.ศ. 2503 เป็นกำลังพลสำรองของกองทัพไทย ภายใต้การควบคุมของโรงเรียนรักษาดินแดน ศูนย์การนักศึกษาวิชาทหาร หน่วยบัญชาการรักษาดินแดน (ย่อ: นรด.)
ประวัติ
'''พ.ศ. 2475''' ประเทศไทยเริ่มมีการฝึกยุวชนทหารเพื่อผลิตทหารกองหนุน สนับสนุนการรบของกองทัพไทย กล่าวได้ว่าการฝึกนักศึกษาวิชาทหาร (นศท.) มีต้นกำเนิดและแนวคิดมาจากยุวชนทหาร
'''พ.ศ. 2491 กิจการการศึกษาวิชาทหารได้เริ่มต้นขึ้นโดยมีการสถาปนากรมการรักษาดินแดน''' ตาม พ.ร.บ.จัดระเบียบป้องกันราชอาณาจักร พ.ศ. 2491 เพื่อดำเนินกิจการดังกล่าว ลงคำสั่งทหารที่ 54/2477 วันที่ 13 กุมภาพันธ์ พ.ศ. 2491  โดยแนวคิดของรัฐมนตรีว่าการกระทรวงกลาโหมในขณะนั้น (ต่อมาแก้ไขโดย พ.ร.บ.จัดระเบียบป้องกันราชอาณาจักร พ.ศ. 2500)
'''พ.ศ. 2492''' ได้เริ่มรับสมัครนักเรียนซึ่งอยู่ในระหว่างการศึกษาตั้งแต่ชั้นเตรียมอุดมศึกษาปีที่ 1 หรือชั้นปีที่ 1 ของโรงเรียนอาชีพ หรือเป็นนิสิตและนักศึกษาระดับอุดมศึกษาชั้นปีที่ 1 และทำการฝึกนศท.เป็นปีแรก โดยเริ่มในกรุงเทพมหานคร แล้วจึงกระจายไปตามหัวเมืองในต่างจังหวัด โดยดำเนินการฝึกครบทั้ง 5 ชั้นปี ในปี 2496
'''พ.ศ. 2497''' ได้มีการประกาศใช้กฎหมายสำคัญ 2 ฉบับในราชกิจจานุเบกษา คือ พระราชบัญญัติรับราชการทหาร พ.ศ. 2497 และ พระราชบัญญัติส่งเสริมการฝึกวิชาทหาร (ฉบับที่ 2) พ.ศ. 2497 ส่งผลให้นักศึกษาหรือนิสิตที่สำเร็จการศึกษาในระดับอุดมศึกษา และการฝึกวิชาทหารตามหลักสูตรที่กระทรวงกลาโหมกำหนด ตามพระราชบัญญัติส่งเสริมการฝึกวิชาทหาร พ.ศ. 2494 ซึ่งแก้ไขเพิ่มเติมโดยพระราชบัญญัติส่งเสริมการฝึกวิชาทหาร (ฉบับที่ 2) พ.ศ. 2497 ต้องเข้ารับราชการทหารในฐานะนายทหารสัญญาบัตรต่อไปอีกไม่เกิน 2 ปี จากนั้นให้ปลดเป็น นายทหารสัญญาบัตรกองหนุน หรือรับราชการในฐานะนายทหารสัญญาบัตรประจำการต่อก็ได้ (ต่อมาได้มีการแก้ไขข้อบังคับฯ เพิ่มเติมส่งผลให้ปลดเป็นนายทหารสัญญาบัตรกองหนุน) และได้มีพิธีประดับยศเป็น ว่าที่ร้อยตรี สำหรับผู้สำเร็จการฝึกวิชาทหารเป็นครั้งแรกเมื่อวันที่ 17 พ.ค. 2497
'''พ.ศ. 2528''' ได้เริ่มมีการฝึกนศท.หญิงเป็นครั้งแรก พร้อมกับการฝึกนศท.ชั้นปีที่ 4 ในส่วนของกองทัพเรือ
'''พ.ศ. 2544 สถาปนา หน่วยบัญชาการกำลังสำรอง (นสร.) โดยการรวมกิจการของกรมการรักษาดินแดน และกรมการกำลังสำรองทหารบก'''เข้าด้วยกัน ลงคำสั่ง ทบ.(เฉพาะ) ที่ 63/44 ลงวันที่ 13 ธันวาคม พ.ศ. 2544 '''พ.ศ. 2552 เปลี่ยนนามหน่วยเป็น หน่วยบัญชาการรักษาดินแดน (นรด.) แทนชื่อเดิม หน่วยบัญชาการกำลังสำรอง (นสร.)''' โดย นรด. มีหน้าที่วางแผน อำนวยการ ประสานงาน กำกับการและดำเนินการเกี่ยวกับกิจการกำลังสำรองทั้งปวง กิจการสัสดี รวมทั้งปกครองบังคับบัญชาหน่วยทหารที่กระทรวงกลาโหมกำหนด มีผู้บัญชาการหน่วยบัญชาการรักษาดินแดน เป็นผู้บังคับบัญชารับผิดชอบ การฝึก นศท.จึงได้รับการอำนวยการจากหน่วยงานดังกล่าว โดยขึ้นตรงกับ โรงเรียนรักษาดินแดน ศูนย์การกำลังสำรอง หน่วยบัญชาการรักษาดินแดน รวมทั้ง ศูนย์การฝึกนักศึกษาวิชาทหาร มณฑลทหารบกต่าง ๆ
'''พ.ศ. 2560 มีการแปรสภาพ ศูนย์การกำลังสำรอง หน่วยบัญชาการรักษาดินแดน (ศสร.) เป็น ศูนย์การนักศึกษาวิชาทหาร หน่วยบัญชาการรักษาดินแดน (ศศท.)''' ณ ที่ตั้งสุทธิสาร และแปรสภาพ โรงเรียนกำลังสำรอง เป็น ศูนย์การกำลังสำรอง หน่วยบัญชาการรักษาดินแดน (ศสร.) ณ ที่ตั้งปราณบุรี ทำให้ปัจจุบัน นักศึกษาวิชาทหารได้รับการอำนวยการฝึกจาก โรงเรียนรักษาดินแดน ศูนย์การนักศึกษาวิชาทหาร หน่วยบัญชาการรักษาดินแดน
ปัจจุบัน รัฐบาลได้กำหนดวันที่ 8 ธันวาคม ของทุกปีเป็นวัน นักศึกษาวิชาทหาร หน่วยฝึกนักศึกษาวิชาทหารในส่วนกลางและส่วนภูมิภาคจัดพิธีกระทำสัตย์ปฏิญาณตนสวนสนามของนักศึกษาวิชาทหารเพื่อรำลึกถึงวีรกรรมของ ทหารประจำการ ตำรวจ ยุวชนทหาร และราษฏรอาสาสมัครที่ได้ร่วมมือต่อต้านข้าศึกในสงครามมหาเอเชียบูรพา
การคัดเลือก
ช่วงเดือนพฤษภาคมของทุกปี จะมีการคัดเลือกนักเรียนนักศึกษาในสถาบันการศึกษาต่าง ๆ เพื่อเข้าเป็นนักศึกษาวิชาทหาร โดยผู้เข้ารับการคัดเลือกจะต้องมีคุณลักษณะดังนี้
การทดสอบสมรรถภาพทางร่างกาย
นอกจากคุณสมบัติข้างต้นแล้ว ผู้เข้ารับการทดสอบ จะต้องผ่านเกณฑ์ทดสอบสมรรถภาพการคัดเลือกนักศึกษาในปี พ.ศ. 2553 โดยแต่ละอย่างจะมีคะแนนเต็ม 100 คะแนน หากสามารถทำได้อย่างสมบูรณ์ (วิ่งครบระยะทาง/ดันพื้นและลุกนั่งครบจำนวนครั้ง ได้ตามระยะเวลาที่กำหนด) จะได้รับคะแนนเต็มในส่วนนั้น ๆ นอกจากนี้หากได้คะแนนเต็มทั้ง 3 ส่วน จะสามารถรายงานตัวเข้ารับการฝึกได้ทันที
หลักสูตรและการเรียนการสอน
เป้าหมายของการฝึกนักศึกษาวิชาทหารในแต่ละชั้นปี
การฝึกวิชาทหารดังกล่าว ถ้ามีการละเว้นการเรียน 1 ปีโดยไม่แจ้งลาพักเข้ารับการฝึก จะถือว่าสิ้นสุดสภาพความเป็นนักศึกษาวิชาทหารไม่สามารถเข้ารับการฝึกในชั้นปีต่อไปได้
นักศึกษาวิชาทหาร ในส่วนของกองทัพบก
นักศึกษาวิชาทหารในส่วนของกองทัพบกสามารถแบ่งออกได้ 5 เหล่าคือ
การเรียนการสอนนักศึกษาวิชาทหารแบ่งออกเป็นภาคที่ตั้งและภาคสนาม
สำหรับเหล่าทหารช่างและทหารเหล่าสื่อสารเริ่มการฝึกให้กับนักศึกษาวิชาทหารชั้นปีที่ 4 เมื่อปีการศึกษา 2549
ภาคที่ตั้ง
หน่วยบัญชาการรักษาดินแดน (นรด.) กำหนดให้หน่วยฝึกนักศึกษาวิชาทหารทำการฝึกทั้งหมด ทั้งหมด 80 ชม. โดยอาจฝึกแบบ 1 (20 สัปดาห์, สัปดาห์ละ 4 ชั่วโมง) หรือแบบ 4 (10 สัปดาห์, สัปดาห์ละ 8 ชั่วโมง) ในชั้นปีที่ 4 และ 5 นั้นจะมีการฝึกศึกษาวิชาเหล่าใน 40 ชม. หลัง
สำหรับส่วนภูมิภาค (มทบ. และ จทบ.) จะทำการฝึกภาคที่ตั้งในช่วงปิดภาคต้นของสถานศึกษาปกติ
การฝึกยุทธวิธี
นอกจากการฝึกทฤษฎีและวินัยแล้ว จะมีการฝึกยุทธวิธีด้วย เช่น ยิงปืน ลงทางดิ่ง และโดดหอสูง โดยเมื่อผ่านการฝึกแล้ว จะสามารถติดเครื่องหมายของแต่ละการฝึกได้
นักศึกษาวิชาทหารชายชั้นปีที่ 4 และ 5 ที่สังกัดกรุงเทพฯ และจังหวัดข้างเคียง จะถูกแยกฝึกตามเหล่า โดยการแยกฝึกนี้จะถูกกำหนดจากศูนย์ฝึกฯ ผ่านลงมาตามสถานศึกษา
การสอบ
ให้ดำเนินการสอบภาคปฏิบัติให้กับนักศึกษาวิชาทหารชั้นปีที่ 1–5 ทั้งส่วนกลางและส่วนภูมิภาค ในสัปดาห์ที่ 21 ของการฝึกวิชาทหาร ในภาคปกติ
ตั้งแต่ปี พ.ศ. 2556 เป็นต้นไป ให้งดการสอบภาคทฤษฎีสำหรับ นักศึกษาวิชาทหารชั้นปีที่ 1 ชั้นปีที่ 2 และชั้นปีที่ 4 แต่ให้ดำเนินการสอบภาคทฤษฎีสำหรับ นักศึกษาวิชาทหารชั้นปีที่ 3 และชั้นปีที่ 5 เท่านั้น
นักศึกษาวิชาทหารชาย
หมายเหตุ เรื่องจากเหตุการณ์อุทกภัยในปลายปี พ.ศ. 2554 จึงทำให้งบประมาณที่จะใช้ในการฝึกภาคสนามไม่เพียงพอ ดังนั้น การฝึกภาคสนามประจำปีการศึกษา 2554 จึงดำเนินการฝึกให้สำหรับนักศึกษาวิชาทหารชั้นปีที่ 3 ถึง ชั้นปีที่ 5 เท่านั้น แต่เพิ่มวันฝึกภาคสนามให้สำหรับชั้นปีที่ 3 ในปีการศึกษา 2554 เดิมจาก 5 วัน 4 คืน เพิ่มเป็น 6 วัน 5 คืน
หลักสูตรพิเศษ
ปัจจุบัน มีการฝึกหลักสูตรพิเศษ เช่น การกระโดดร่มแบบพาราเซล โดยมีการฝึกภาคที่ตั้งและภาคสนามเพิ่มเติมจากหลักสูตรปกติ
หลักสูตรพาราเซล
หลักสูตรพาราเซลสำหรับนักศึกษาวิชาทหาร จะเปิดรับสมัครให้แก่นักศึกษาชั้นปีที่ 3 กับชั้นปีที่ 4 เท่านั้นโดยแต่ละปีจะเปิดรับนักศึกษาชาย 100 คน หญิง 100 คนทั่วประเทศ โดยเกณฑ์การทดสอบร่างกายมีดังต่อไปนี้
ชาย:
หญิง:
การฝึกพาราเซล จะใช้เวลาตรงกับการฝึกภาคสนามของนักศึกษาวิชาทหารผลัดใดผลัดหนึ่ง ตามที่แผนกวิชารบพิเศษ ศูนย์การนักศึกษาวิชาทหารกำหนด โดยจะกินเวลา 7 วัน และเลื่อนการฝึกภาคสนามผลัดนั้นและผลัดต่อไปออก ผู้เข้ารับการฝึกจะพักแรมในบริเวณของกองพันฝึกปกครองที่ 41 รวมกันทั้งหมด
นักศึกษาวิชาทหารผู้ผ่านการฝึก จะได้รับสิทธิในการติดเครื่องหมายปีกพาราเซลสีฟ้าเหนือป้ายชื่อ (หน้าอกด้านขวา)
นักศึกษาวิชาทหาร ในส่วนกองทัพเรือ (ราชนาวี)
สังกัดกองการกำลังพลสำรอง กรมกำลังพลทหารเรือ โดย กพส.กพ.ทร.ได้ประสานกับ นรด.เพื่อจัดหานักศึกษาวิชาทหารที่มีภูมิลำเนาอยู่ในพื้นที่ของกองทัพเรือหรือเป็นทหารกองหนุนประเภทที่ 1 ในส่วนของกองทัพเรือ (สมุดประจำตัวทหารกองหนุน หรือ สด.8 เป็นเล่มสีน้ำตาล) เข้ารับการศึกษาวิชาทหารในชั้นปีที่ 4 โดยแต่ละปีการศึกษาจะรับนึกศึกษาวิชาทหารประมาณ 90 นาย
Megommation
Megommation เป็นสกุลของผึ้งที่อยู่ในวงศ์ Halictidae.
นักศึกษาวิชาทหาร
นักศึกษาวิชาทหาร ในส่วนกองทัพเรือ (ราชนาวี)
'''พ.ศ. 2552''' การฝึกนักศึกษาวิชาทหารชั้นปีที่ 1 ในส่วนของกองทัพเรือเกิดขึ้นเป็นครั้งแรก ซึ่งจะขยายการฝึกจนครบทั้ง 5 ชั้นปีเช่นเดียวกับนักศึกษาวิชาทหารในส่วนของกองทัพบก แต่ยังเปิดรับนักศึกษาวิชาทหารที่สำเร็จการฝึกชั้นปีที่ 3 ในส่วนของกองทัพบกที่ประสงค์โอนย้ายมาฝึกวิชาทหารชั้นปีที่ 4 ในส่วนของกองทัพเรือไปจนถึงปีการศึกษา 2554
Megommation
สปีชีส์ของสกุลนี้พบในอเมริกาใต้
สปีชีส์ในสกุล ได้แก่:
นักศึกษาวิชาทหาร
นักศึกษาวิชาทหาร ในส่วนกองทัพเรือ (ราชนาวี)
เมื่อทำการแยกหน่วยเสร็จสิ้น นักศึกษาวิชาทหารต้องเดินทางไปทำการฝึกที่หน่วยของตนในวันต่อไป (หมายเหตุ : ข้อมูล นศท.ทร.ชั้นปีที่ 1 – 2 เป็นข้อมูลเดิม ก่อนการยุบหน่วย ศูนย์ฝึกทหารใหม่ กรมยุทธศึกษาทหารเรือ เป็นศูนย์การฝึก หน่วยบัญชาการต่อสู้อากาศยานและรักษาฝั่ง (เกล็ดแก้ว) เมื่อ 1 เมษายน 2562)
นักศึกษาวิชาทหารในส่วนของกองทัพเรือสามารถแบ่งออกได้ 2 พรรค 3 หน่วย คือ
การฝึกภาคสนาม/ทะเล
นักศึกษาวิชาทหาร ในส่วนของกองทัพอากาศ
ปีการศึกษา 2549 กรมกำลังพลทหารอากาศได้รับอนุมัติจากกองทัพอากาศ เปิดการฝึกนักศึกษาวิชาทหารชั้นปีที่ 1 และจะเปิดการฝึกครบทั้ง 5 ชั้นปี ในปีการศึกษา 2553 โดยกองทัพอากาศต้องการเน้นเฉพาะการฝึกนักศึกษาวิชาทหารเพื่อเป็นกำลังพลสำรองในส่วนช่างเทคนิค เพื่อชดเชยกำลังหลักในส่วนดังกล่าวที่ขาดแคลน โดยจะคัดเลือกเฉพาะนักศึกษาวิชาทหารที่สถานศึกษามีที่ตั้งใกล้เคียงกับกองบัญชาการกองทัพอากาศกรุงเทพมหานคร และเปิดสอนในด้านช่างเทคนิค ซึ่งได้แก่ วิทยาลัยเทคนิคดอนเมือง วิทยาลัยเทคนิคมีนบุรี โรงเรียนเซนต์จอห์นโปลิเทคนิค วิทยาลัยเทคโนโลยีช่างฝีมือปัญจวิทยา
การฝึกภาคทฤษฎี
การเรียนภาคทฤษฎีเริ่มทำการฝึกประมาณเดือนกรกฎาคม จนถึง เดือนพฤศจิกายน ของทุกปี ที่โรงเรียนจ่าอากาศ
การฝึกภาคสนาม
การฝึกอบรมก่อนพิธีประดับยศ การอบรมใช้เวลา 5 วัน ดำเนินการโดยกรมยุทธศึกษาทหารอากาศ กองบัญชาการกองทัพอากาศ
วันจันทร์ที่ 19 กันยายน 2554 ได้มีพิธีประดับยศเป็น ว่าที่เรืออากาศตรี ให้กับ นศท. ชั้นปีที่ 5 ในส่วนของกองทัพอากาศ รุ่นที่ 1 ปีการศึกษา 2553
การแต่งกาย
นักศึกษาวิชาทหารมีสิทธิแต่งเครื่องแบบนักศึกษาวิชาทหารได้ ตามพระราชบัญญัติเครื่องแบบนักศึกษาวิชาทหารและเครื่องแบบผู้กำกับนักศึกษาวิชาทหาร พ.ศ. 2521
นักเรียนผู้บังคับบัญชา
เนื่องด้วยมีนักเรียนจำนวนมากเข้ารับการศึกษาวิชาทหารในแต่ละปี ทำให้เป็นการยากต่อครูผู้ฝึกที่จะควบคุมดูแลตามลำพัง จึงมีการคัดเลือกและแต่งตั้งนักเรียนผู้บังคับบัญชา (หรือนักเรียนบังคับบัญชา) เพื่อช่วยเหลือครูผู้ทำการฝึก โดยนักเรียนบังคับบัญชาจะได้รับสิทธิในการติดป้ายชั้นปีปรับสีเพื่อแสดงชั้นยศ และอาจได้รับปลอกแขน โดยในหลักสูตรจะมีชั้นยศอย่างเป็นทางการ 3 ระดับ ได้แก่
นอกจากนี้ อาจมีการแต่งตั้งยศที่ไม่ได้มีการบรรจุในระเบียบอย่างเป็นทางการเพื่อการฝึก คือนักเรียนบังคับบัญชาระดับสูงหรือรองนักเรียนบังคับบัญชา โดยใช้ปลอกแขนคู่กับเลขชั้นปี สีประจำชั้นยศของยศพิเศษหรือแม้แต่ยศปกติข้างต้นอาจแตกต่างกันในแต่ละภาคส่วน
การยกเว้นตรวจเลือกเข้ารับราชการทหารกองประจำการ
นักศึกษาวิชาทหารซึ่งอยู่ในระหว่างเข้ารับการฝึกวิชาทหารตามหลักสูตรของกระทรวงกลาโหมกำหนดตามพระราชบัญญัติส่งเสริมการฝึกวิชาทหาร พ.ศ. 2503 มีสิทธิได้รับการยกเว้นการเรียกมาตรวจเลือกเข้ารับราชการทหารกองประจำการในยามปกติ ตามพระราชบัญญัติรับราชการทหาร พ.ศ. 2497
การเข้ารับราชการทหารกองประจำการ
บุคคลชายผู้มีสัญชาติไทยโดยกำเนิด มีหน้าที่รับราชการทหารด้วยตนเองทุกคน
การเพิ่มคะแนนพิเศษ
นักศึกษาวิชาทหารมีสิทธิได้รับการเพิ่มคะแนนพิเศษ เมื่อสอบเข้าโรงเรียนทหาร ตามข้อบังคับ กห.ว่าด้วยโรงเรียนทหาร พ.ศ. 2492 คือ
การแต่งตั้งยศทหาร
การแต่งตั้งยศทหารของนักศึกษาวิชาทหารผู้สำเร็จการฝึกวิชาทหาร (ในส่วนของกองทัพบก กองทัพเรือ และกองทัพอากาศ) ซึ่งเป็นผู้มีคุณสมบัติครบถ้วนตามข้อบังคับกระทรวงกลาโหม ว่าด้วยการแต่งตั้งยศทหาร พ.ศ. 2507 ระเบียบกระทรวงกลาโหม ว่าด้วยการแต่งตั้งยศผู้สำเร็จการฝึกวิชาทหารตามหลักสูตรของกระทรวงกลาโหม ตามกฎหมายว่าด้วยการส่งเสริมการฝึกวิชาทหาร พ.ศ. 2524 ซึ่งแก้ไขเพิ่มเติมโดยระเบียบกระทรวงกลาโหม ว่าด้วยการแต่งตั้งยศผู้สำเร็จการฝึกวิชาทหารตามหลักสูตรของกระทรวงกลาโหม ตามกฎหมายว่าด้วยการส่งเสริมการฝึกวิชาทหาร (ฉบับที่ 4) พ.ศ. 2537 ดังต่อไปนี้
หมายเหตุ 1 : ยศทหารชั้นสัญญาบัตรที่มิได้รับพระบรมราชโองการโปรดเกล้าฯ พระราชทานยศทหาร ให้มีคำว่า "ว่าที่" นำหน้ายศนั้น ๆ
หมายเหตุ 3 : เมื่อสมัครสอบคัดเลือกและได้รับการบรรจุเป็นข้าราชการทหาร การแต่งตั้ง การเลื่อนหรือลดตำแหน่ง การย้าย การโอน การเลื่อนชั้นเงินเดือน...ให้เป็นไปตามกฎกระทรวงกำหนดหลักเกณฑ์และวิธีการบรรจุบุคคลเข้ารับราชการเป็นข้าราชการทหารและการให้ได้รับเงินเดือน พ.ศ. 2555 ตามพระราชบัญญัติระเบียบข้าราชการทหาร พ.ศ. 2521 (แก้ไขเพิ่มเติม ฉับบที่ 7 พ.ศ. 2551 ) ส่วนการแต่งตั้งยศทหารให้เป็นไปตามระเบียบที่กระทรวงกลาโหมกำหนดตามพระราชบัญญัติยศทหาร พ.ศ. 2479 (แก้ไขเพิ่มเติม ฉบับที่ 4 พ.ศ. 2494 และฉบับที่ 7 พ.ศ. 2505 )
หมายเหตุ 4 : ปัจจุบันไม่มีการเปิดการฝึกหลักสูตร ชั้นนายพัน (ยศ ว่าที่พันตรี, ว่าที่นาวาตรี, ว่าที่นาวาอากาศตรี) มาเป็นระยะเวลานานแล้ว
หมายเหตุ 5 : ระเบียบกระทรวงกลาโหม ว่าด้วยหลักเกณฑ์การเลื่อนยศและการเลื่อนฐานะกำลังพลสำรองที่เข้ารับราชการทหารในการเรียกกำลังพลสำรอง เพื่อฝึกวิชาทหาร เพื่อปฏิบัติราชการ หรือเพื่อทดลองความพรั่งพร้อม และในการระดมพล พ.ศ. 2565 (หมวด 1 ข้อ 5) สามารถเลื่อนยศได้สูงสุดไม่เกิน ว่าที่พันเอก, ว่าที่นาวาเอก, ว่าที่นาวาอากาศเอก
แนวคิดที่จะแก้ไขกฎระเบียบ
ตั้งแต่ปีการศึกษา 2555 จะไม่รับผู้มีอายุ 15 ปี (ซึ่งเป็นอายุที่กำลังศึกษาในระดับ ม.3-4) และจะเลือกรับผู้มีอายุ 17 ปีขึ้นไปก่อน ตามข้อเสนอของคณะกรรมการสิทธิเด็กแห่งสหประชาชาติที่มิให้ฝึกใช้อาวุธแก่บุคคลที่มีอายุต่ำกว่า 18 ปี
เมื่อวันที่ 4 กุมภาพันธ์ พ.ศ. 2556 พล.อ.ประยุทธ์ จันทร์โอชา ผู้บัญชาการทหารบก ให้ให้สัมภาษณ์เกี่ยวกับหลักสูตรการฝึกนักศึกษาวิชาทหาร ต้องมีการปรับปรุงให้ทันต่อสถานการณ์ และ ต้องให้ทันต่อภัยคุกคามรูปแบบใหม่ และได้กล่าวถึงปัญหาในปัจจุบันที่มีผู้ที่เข้ามารับสมัครเข้าเป็นนักศึกษาวิชาทหาร จำนวนมากขึ้นเรื่อยๆ และได้แสดงความเป็นห่วงว่า ต่อไปถ้ามีผู้ที่เข้ามารับสมัครเข้าเป็นนักศึกษาวิชาทหารมากขึ้นเรื่อยๆ อาจจะทำให้จำนวนผู้ที่ต้องเข้ารับการเกณฑ์ทหารมีจำนวนลดน้อยลงเรื่อยๆ และในปัจจุบันอัตราส่วนอยูที่ 2.3 คน ต่อการเป็นทหารเกณฑ์ 1 คน ซึ่งจำนวนนี้จะลดน้อยลงเรื่อย ๆ ถ้ามีผู้ที่สำเร็จการฝึกวิชาทหารชั้นปีที่ 3 มากขึ้นเรื่อย ๆ ดังนั้น ท่านจึงได้มีแนวคิดที่จะแก้ไขระเบียบให้นักศึกษาวิชาทหารที่สำเร็จหลักสูตรชั้นปีที่ 3 ขึ้นไป ต้องเข้ารับการเกณฑ์ทหารประจำปีตามปกติ เหมือนชายไทยทั่วไปที่ไม่ได้เรียนนักศึกษาวิชาทหาร หรือ เรียนแต่ไม่สำเร็จการฝึกวิชาทหารชั้นปีที่ 3
พลโทวิชิต ศรีประเสริฐ ผู้บัญชาการหน่วยบัญชาการรักษาดินแดน ได้ให้สัมภาษณ์ถึงแนวคิดของ ผบ.ทบ. ที่มีแนวคิดให้ผู้ที่เรียนจบหลักสูตรนักศึกษาวิชาทหาร ต้องเข้ามาเกณฑ์ทหารว่า แนวคิดดังกล่าวถือว่าเป็นแนวคิดที่ดี และกองทัพมีแนวคิดในเรื่องนี้มานานแล้วว่า ทุกคนที่เรียนจบหลักสูตรนักศึกษาวิชาทหาร ควรเข้ามารับการฝึกประมาณ 3–6 เดือน เพื่อเพิ่มพูนจิตวิญญาณในการรักชาติ ซึ่งเป็นเพียงแค่การขยายแนวความคิดเท่านั้น ต้องศึกษาวิธีการต่อไป ว่าจะทำอย่างไรกันต่อไป ปัจจัยที่สำคัญที่สุดคือ การเพิ่มยอดนักศึกษาวิชาทหาร เพราะผู้ที่ได้เรียนนักศึกษาวิชาทหารส่วนใหญ่มาจากผู้ที่ได้เข้าเรียนตามสถานศึกษาต่าง ๆ ในระดับชั้น ม.4–6 แต่ชายไทยที่ไม่มีโอกาสได้เรียนหนังสือ จะต้องเข้ารับการเกณฑ์ทหารทั้งหมด ซึ่งมันทำให้เกิดความเหลื่อมล้ำได้ และ จากการหารือในรายละเอียด ก็ได้มีแนวทางว่า ต่อไปนักศึกษาวิชาทหารที่สำเร็จการฝึกวิชาทหารชั้นปีที่ 3 ขึ้นไป อาจจะต้องเข้ารับการตรวจเลือกเข้าเป็นทหารกองประจำการ แต่จะได้สิทธิลดหย่อนระยะเวลาในการรับราชการทหารแทน โดยอาจจะต้องเข้ามาประจำการเป็นทหารเกณฑ์ประมาณ 3–6 เดือน
ปัจจุบัน ทุก ๆ อย่างที่ผู้บัญชาการทั้ง 3 ท่านได้กล่าวมานั้น ยังเป็นเพียงแค่แนวคิด ยังไม่มีการดำเนินการใด ๆ ทั้งสิ้น ยังคงใช้กฎระเบียบเดิมคือ ผู้ที่เรียนจบนักศึกษาวิชาทหารชั้นปีที่ 3 มีสิทธิ์ได้ขึ้นทะเบียนกองประจำการ และปลดเป็นทหารกองหนุนประเภทที่ 1 โดยไม่ต้องเข้ารับราชการทหารเป็นทหารกองประจำการอีกต่อไป
ข้อผูกพันต่อทางราชการ
นักศึกษาวิชาทหารที่สำเร็จหลักสูตรชั้นปีที่ 3, ชั้นปีที่ 4 หรือ ชั้นปีที่ 5 ให้ขึ้นทะเบียนกองประจำการ และนำปลดเป็นทหารกองหนุนประเภทที่ 1 โดยได้รับการยกเว้นไม่ต้องเข้ารับราชการเป็นทหารกองประจำการ และถือว่าเป็นกำลังพลสำรองของกองทัพแล้ว ทางราชการมีสิทธิ์เรียกพลเพื่อตรวจสอบสภาพ, ตรวจสอบบัญชีรายชื่อ หรือเพื่อฝึกวิชาทหารได้ทุกเวลา ซึ่งถ้ามีการเรียกพล ทางอำเภอจะส่งหมายเรียกไปที่บ้านของผู้นั้น เพื่อนัดวัน เวลา และสถานที่ ซึ่งผู้ถูกเรียกพล ต้องมารายงานตัวตาม วัน เวลา และ สถานที่ที่กำหนดไว้ โดยมีกำหนดการเรียกพลเพื่อฝึกวิชาทหาร 10 ปี ตามเงื่อนไขของระบบการกำลังพลสำรอง ซึ่งการเรียกพลจะกระทำจนถึงอายุ 29 ปีบริบูรณ์ ถ้าหากทหารกองหนุนท่านใดหลีกเลี่ยงการเรียกพลเพื่อฝึกวิชาทหาร ต้องรับโทษ ตาม พ.ร.บ. การรับราชการทหาร พ.ศ. 2497
ทหารกองหนุนท่านใดที่กำลังเรียนหลักสูตรนักศึกษาวิชาทหารต่อในชั้นปีที่ 4 หรือ ชั้นปีที่ 5 สามารถขอผ่อนผันการเรียกพลเพื่อฝึกวิชาทหารได้ โดยต้องนำ สด.8 (สมุดประจำตัวทหารกองหนุนประเภทที่ 1) และเอกสารขอผ่อนผันมายื่นที่อำเภอให้เรียบร้อยอย่างถูกต้อง หากไม่ปฏิบัติตามวิธีการผ่อนผันที่ถูกต้อง จะถือว่าผู้นั้นหลีกเลี่ยงการเรียกพลเพื่อฝึกวิชาทหาร ต้องรับโทษเช่นเดียวกับผู้สำเร็จนักศึกษาวิชาทหารชั้นปีที่ 3 ที่ไม่ได้ผ่อนผันการเรียกพลเพื่อฝึกวิชาทหาร แต่หลีกเลี่ยงไม่ปฏิบัติตามหมายเรียกพลเช่นกัน
กระดูกเรเดียส
ในกายวิภาคศาสตร์ กระดูกเรเดียส (Radius, ภาษาละตินอ่านว่า ราดิอุส) หรือกระดูกปลายแขนด้านนิ้วหัวแม่มือ เป็นหนึ่งในกระดูกสองชิ้นที่เป็นแกนหลักของส่วนปลายแขน และเชื่อมต่อระหว่างข้อต่อสองจุดที่สำคัญ คือข้อศอก (elbow) และข้อมือ (wrist) กระดูกเรเดียสจะมีลักษณะเป็นแท่งยาวคล้ายรูปปริซึม และวางอยู่ทางด้านข้างของกระดูกอัลนา (Ulna, ภาษาละตินอ่านว่า อุลนา) โดยจะมีแผ่นของเอ็นซึ่งเรียกว่า เอ็นเยื่อระหว่างกระดูก (interosseous membrane) และยังเป็นกระดูกที่มีจุดเกาะของกล้ามเนื้อจำนวนมาก เพื่อรองรับการเคลื่อนไหวของปลายแขนและมืออีกด้วย
กายวิภาคศาสตร์
กระดูกเรเดียสเป็นกระดูกที่ค่อนข้างเล็กและบางทางปลายด้านข้อศอกซึ่งเป็นส่วนต้นของกระดูก แต่จะขยายใหญ่ออกทางปลายด้านข้อมือที่เป็นส่วนปลายของกระดูก ซึ่งจะต่อกับกลุ่มของกระดูกข้อมือ (carpal bones) กระดูกเรเดียสจะแบ่งออกได้เป็นสามส่วน คือ ส่วนต้นกระดูก (proximal/upper part) ส่วนกลางกระดูก (body) และส่วนปลายกระดูก (distal/lower part)
ส่วนต้นกระดูก
ส่วนต้นของกระดูกเรเดียสประกอบด้วยโครงสร้างที่สำคัญสองส่วน คือส่วนหัวกระดูก (head of radius) ส่วนคอกระดูก (neck) และยังมีปุ่มนูน (tuberosity) ยื่นออกมาอย่างชัดเจน